**Νομική Βοήθεια – Καταχώριση των τιμολογίων από τους δικαιούχους δικηγόρους στο Portal Olomeleia**

* 27/11/2019

* [Ανακοινώσεις](https://taxdik.gr/category/anakoinoseis/)

Το ΤΑ.Χ.ΔΙ.Κ, σε συνεργασία με τον Δικηγορικό Σύλλογο Αθηνών έχουν αναπτύξει την ηλεκτρονική διασύνδεση των πληροφοριακών τους συστημάτων, έτσι ώστε η υπηρεσία μας να λαμβάνει ηλεκτρονικά τα δεδομένα των γραμματίων νομικής βοήθειας, αλλά και των αντίστοιχων με αυτά τιμολογίων, με στόχο τη μείωση του χρόνου εκκαθάρισης των αμοιβών των δικαιούχων δικηγόρων.

Κατόπιν τούτου, από το δικαστικό έτος 2018-2019, οι δικηγόροι που παρέχουν υπηρεσίες στο πλαίσιο της Νομικής Βοήθειας καταχωρίζουν υποχρεωτικά τα στοιχεία των τιμολογίων που εκδίδουν στην διαδικτυακή πλατφόρμα της Ολομέλειας των Δικηγορικών Συλλόγων (portal.olomeleia.gr) που χρησιμοποιείται και για την έκδοση των αντίστοιχων ειδικών γραμματίων, σύμφωνα με την παρ. 4 του άρθρου 27 του ν.4596/2019 (ΦΕΚ Ά 32).

Η καταχώριση των δεδομένων είναι απαραίτητη για όλα τα τιμολόγια που αφορούν γραμμάτια νομικής βοήθειας με ημερομηνία έκδοσης από 15/09/2018 και μετά. Σημειώνεται ότι απαραίτητη προϋπόθεση για να λειτουργήσει η ανταλλαγή των δεδομένων μεταξύ των συστημάτων είναι **η έκδοση ξεχωριστού τιμολογίου για κάθε εκδοθέν γραμμάτιο νομικής βοήθειας** (ένα τιμολόγιο για κάθε ένα γραμμάτιο νομικής βοήθειας). Οδηγίες για την καταχώρηση των δεδομένων των τιμολογίων μπορούν να βρεθούν στην ιστοσελίδα της Ολομέλειας στην ενότητα: Χρήσιμα > Οδηγοί Χρήσης > [Έκδοση ειδικών γραμμάτιων νομικής βοήθειας](http://portal.olomeleia.gr/sites/default/files/static/guides/legal_aid.pdf)

Καλούνται όλοι οι δικαιούχοι δικηγόροι να εφαρμόσουν τα ως άνω αναφερόμενα  και οι Δικηγορικοί Σύλλογοι να ενημερώσουν σχετικά τα μέλη τους, για την ομαλή λειτουργία της ηλεκτρονικής διασύνδεσης των πληροφοριακών συστημάτων  αλλά και της διαδικασίας εκκαθάρισης των αμοιβών.